बता दें कि सरकार ने मनरेगा की तर्ज पर अब ग्राम निधि की धनराशि का ब्यौरा ऑन लाइन किए जाने की व्यवस्था के चलते प्रिया साफ्टवेयर ईजाद किया है। इस व्यवस्था के तहत अब ग्राम निधि की धनराशि से जो भी विकास कार्य कराए जाएंगे उसका पहले स्टीमेट बनवाया जाएगा उसके बाद ऑन लाइन फीडिंग कराई जाएगी। एडीओ रूपलाल ने बताया कि अभी तक क्षेत्र की 81 ग्राम पंचायतों में से महज 18 ग्राम पंचायतों के प्रधान और सचिवों ने वर्ष 2011-12 में कराए गए विकास कार्यों पर खर्च की गई धनराशि का हिसाब किताब फीड कराया है, लेकिन 63 ग्राम पंचायतों की ओर से अभी तक कोई रिकार्ड उपलब्ध नहीं कराया गया।